b'\n_START_ARTICLE_\nJo\xc5\xbee Petrov\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je medicino v Ljubljani, med drugo svetovno vojno je bil interniran v koncentracijsko tabori\xc5\xa1\xc4\x8de v Gonarsu. Po vrnitvi je do\xc5\xa1tudiral in v Borovnici deloval kot zdravnik. Na za\xc4\x8detku slu\xc5\xbebovanja je poleg Borovnice zdravstveno oskrboval \xc5\xa1e bli\xc5\xbenjo Podpe\xc4\x8d. Predano je skrbel za zdrave bivalne razmere po vojni in pomagal pri gradnji zdravstvenega doma. Bil je predstavnik \xc5\xa1ir\xc5\xa1e regijske zdravstvene slu\xc5\xbebe, ki je po letu 1968 pokrivala ob\xc4\x8dine Cerknica, Idrija, Logatec in Vrhnika. Leta 1999 mu je Ob\xc4\x8dina Borovnica podelila naziv \xc4\x8dastnega ob\xc4\x8dana, pokopan je v Borovnici.'